7. ΝΟΜΟΣ 2431 της 29 Ιουν./13 Ιουλ. 1920 Περί ανανεώσεως των βιβλίων υποθηκών και άλλων τινών συναφών διατάξεων.  (Διετηρήθη εν ισχύϊ, εφόσον δεν αντίκειται εις τον Αστικόν Κώδικα. Άρθρ. 66 Εισαγ. Νόμου). Άρθρα 1-6 (Αφεώρων ανανέωσιν των υποθηκών και επικύρωσιν των εξαλείψεων αυτών εντός τακτής προθεσμίας, μέχρι 31 Μαρτ. 1921, παραταθείσης δυνάμει των κατωτέρω υπ’ αριθ. 8 νομοθετημάτων). Άρθρον 7 Δια πράξεως του Υπουργού της Δικαιοσύνης δύναται να διαταχθή η αντιγραφή των τόμων των βιβλίων υποθηκών, των οποίων η χρησιμοποίησις είχεν αρχίσει προ της 1 Ιαν. 1910, εις ένα ή και πλειοτέρους νέους τόμους. Εις τους νέους τούτους τόμους αντιγράφονται μόνον αι υποθήκαι ή προσημειώσεις α)αι ανανεωθείσαι κατά τας ανωτέρω διατάξεις, β)αι εξηλειμμέναι (συμπεριλαμβανομένης και της πράξεως εξαλείψεως) περί του κύρους της εξαλείψεως των οποίων εγένετο η κατά το άρθρον 5 δήλωσις, γ)αι εγγραφείσαι μετά την 31 Δεκ. 1909, είτε εξηλειμμέναι είτε μη. Εν τέλει εκάστου των ούτως αντιγραφομένων τόμων πιστοποιείται υπό του ως άνω Εισαγγελέως το νόμιμον και πιστόν της αντιγραφής, από του χρόνου δε τούτου ο αντιγραφείς τόμος καταστρέφεται και αι εν τω νέω τόμω αντιγραφείσαι πράξεις έχουσιν ισχύν πρωτοτύπου. Επίσης δια πράξεως του Υπουργού της Δικαιοσύνης δύναται να διαταχθή και η αντιγραφή παντός άλλου εκ της χρήσεως φθειρομένου τόμου υποθηκών, μεταγραφών, κατασχέσεων, ευρετηρίων μερίδων και αλφαβητικών. Η δαπάνη κατ’ αμφοτέρας τας ανωτέρω περιπτώσεις, ο τρόπος της αντιγραφής και αι λοιπαί λεπτομέρειαι ορίζονται εκάστοτε υπό του Υπουργού της Δικαιοσύνης, μετά γνωμοδότησιν του οικείου υποθηκοφύλακος. Άρθρον 8 (Αντικαθίσταται το άρθρ. 23 του ήδη καταργηθέντος νόμου περί υποθηκών). Άρθρον 9 (Μεταβατική διάταξις). Εις εκτέλεσιν του άνω νόμου, εξεδόθη το Β.Δ. της 24 Σεπτ./9 Οκτ. 1920 περί εκτελέσεως του ν. 2431 περί ανανεώσεως των υποθηκών, τροποποιηθέν υπό του Β.Δ. 29 Μαΐου/1 Ιουν. 1921, ισχύσαντα ως και τα άρθρ. 1-7 του νόμου μόνον εν Αθήναις και Πειραιεί μέχρις εκδόσεως νεωτέρου διατάγματος επεκτείνοντος και αλλαχού την ισχύν αυτών. Σελ. 285 Υποθήκη 7.Δ.α.4-7 